stanford-oval/wikipedia huggingface dataset:
אססינס קריד
קבלה וביקורות > פרסים

המשחק זכה במספר פרסים בתערוכת E3 ‏2006, ביניהם פרס מבקרי המשחקים של מגזין IGN בקטגוריות "משחק הפעולה-הרפתקה הטוב ביותר", "משחק הפעולה הטוב ביותר", "משחק הפלייסטיישן 3 הטוב ביותר של התערוכה", "משחק הפעולה הטוב ביותר לפלייסטיישן 3", "גרפיקת הפלייסטיישן 3 הטובה ביותר"; קטגוריית "משחק הפלייסטיישן 3 הטוב ביותר של התערוכה" מהמגזינים GameSpot ו-gameSpy; קטגוריית "המיטב של התערוכה" ממגזין GameTrailers; ו"משחק הפלייסטיישן 3 הטוב ביותר" ממגזין 1Up.com.
כמו כן, המשחק קיבל מועמדויות רבות מתוכניות גיימינג כדוגמת Xplay ו-SpikeTV, וכן מועמדויות רבות בטקס פרסי D.I.C.E של האקדמיה לאמנויות ולמדעים אינטראקטיבים, בקטגוריות "משחק ההרפתקה של השנה", "הישגים בחדשנות הגיימינג", "הישגים מיוחדים באנימציה" (בו זכה), "הישגים מיוחדים בארט דירקשן", "הישגים מיוחדים בעיצוב משחקיות" ו"הישגים מיוחדים בעיצוב גרפי". המשחק דורג במקום ה-143 ברשימת 200 המשחקים הטובים ביותר בכל הזמנים של מגזין Game Informer.
| רשימת פרסים ומועמדויות למשחק Assassin's Creed> שנה | רשימת פרסים ומועמדויות למשחק Assassin's Creed> פרס | רשימת פרסים ומועמדויות למשחק Assassin's Creed> קטגוריה | רשימת פרסים ומועמדויות למשחק Assassin's Creed> תוצאה |
| --- | --- | --- | --- |
| 2006 | Game Critics Awards | משחק הפעולה-הרפתקה הטוב ביותר | זכייה |
| 2006 | Game Critics Awards | המשחק המקורי הטוב ביותר | מועמדות |
| 2006 | Game Critics Awards | משחק הקונסולות הטוב ביותר | מועמדות |
| 2007 | Game Critics Awards | משחק הפעולה-הרפתקה הטוב ביותר | מועמדות |
| 2007 | Spike Video Game Awards | משחק הפעולה הטוב ביותר | מועמדות |
| 2007 | Visual Effects Society Awards | הישגים בגרפיקה בזמן אמת במשחק וידאו (קדימון המשחק בגרסת Xbox 360) | מועמדות |
| 2008 | Golden Trailer Awards | קדימון משחק הווידאו הטוב ביותר | מועמדות |
| 2008 | Academy of Interactive Arts & Sciences | משחק ההרפתקאות של השנה | מועמדות |
| 2008 | Academy of Interactive Arts & Sciences | הישגים מיוחדים באנימציה | זכייה |
| 2008 | Academy of Interactive Arts & Sciences | הישגים מיוחדים בארט דירקשן | מועמדות |
| 2008 | Academy of Interactive Arts & Sciences | הישגים מיוחדים בעיצוב משחקיות | מועמדות |
| 2008 | Academy of Interactive Arts & Sciences | הישגים מיוחדים בעיצוב גרפי | מועמדות |
| 2008 | Game Developers Choice Awards | הטכנולוגיה הטובה ביותר | מועמדות |
| 2008 | Game Developers Choice Awards | האמנות הוויזואלית הטובה ביותר | מועמדות |
| 2008 | Game Audio Network Guild Awards | המוזיקה של השנה | מועמדות |
| 2009 | British Academy Games Awards | הפסקול המקורי הטוב ביותר (ג'ספר קיד) | מועמדות |
| 2009 | British Academy Games Awards | הישגים בתחום הטכני | מועמדות |
| 2009 | British Academy Games Awards | הישגים בתחום האמנותי | מועמדות |
| 2009 | British Academy Games Awards | הסיפור והדמויות הטובים ביותר | מועמדות |
קבלה וביקורות > מכירות

לדברי החברה המפיצה, מכירות המשחק עלו הרבה מעבר לציפיות שלהם. ברחבי הממלכה המאוחדת, המשחק הגיע למקום הראשון בהיקף המכירות, ועקף את מכירות המשחק "Call of Duty 4: Modern Warfare" של חברת Infinity Ward. מרבית נתוני המכירות היו של גרסת המשחק לקונסולת Xbox 360, כ-67% מסך כל המכירות של המשחק. בנוסף, גרסאות הפלייסטיישן 3 וה-Xbox 360 של המשחק זכו להגיע למעמד פלטינום במכירות בידי ארגון המלכ"ר The Association for UK Interactive Entertainment, תוך ציון היקף מכירות של כ-300 אלף עותקים ברחבי הממלכה המאוחדת. ב-16 באפריל 2009, חברת יוביסופט פרסמה שהמשחק מכר כ-8 מיליון עותקים.
משחקי פריקוול ומשחקי המשך

המשחק "Assassin's Creed" המקורי הוביל ליציאתם של שני משחקי ספין-אוף ישירים, בנוסף לזיכיון שלם של משחקי המשך אשר המשיכו את עלילת הזמנים המודרניים אך שינו את התקופות ההיסטוריות אותן חווה השחקן דרך זכרונותיו של משתמש האנימוס, בין אם מדובר בדזמונד מיילס או במשתמשים אחרים שהגיעו אחריו.
משחק הספין-אוף הראשון היה "Assassin's Creed: Altaïr's Chronicles", והוא יצא ב-5 בפברואר 2008 לקונסולת נינטנדו DS. המשחק שימש כפריקוול למשחק המקורי, ובהמשך יצאו גרסאות שאינן קאנוניות לאייפון, אייפוד טאץ' ו-Java ME בידי חברת Gameloft באפריל 2009. משחק הספין-אוף השני - "Assassin's Creed: Bloodlines" - יצא כהמשך ישיר למשחק המקורי בנובמבר 2009 לקונסולת PlayStation Portable.
משחק המשך רשמי יצא תחת השם "Assassin's Creed II" בנובמבר 2009 לקונסולות פלייסטיישן 3 ו-Xbox 360, כאשר עלילת התקופה ההיסטורית עברה אל הרנסאנס האיטלקי בסוף המאה ה-15 ועקבה אחרי הפרוטגוניסט אציו אודיטורה דה פירנצה. עלילותיו של אציו המשיכו במשחקי ההמשך "Assassin's Creed: Brotherhood" ו-"Assassin's Creed: Revelations" מנובמבר 2010 ונובמבר 2011, כאשר "Revelations" הביא לסיום סיפורם של אציו ושל אלטאיר.
שלושת המשחקים הבאים מגוללים את עלילותיהם של אבות אבותיו של דזמונד מיילס, ראדונהאגדו/קונור קנוויי, היית'ם קנוויי ואדוארד קנוויי. הראשון מתוכם, "Assassin's Creed III", יצא באוקטובר 2012 והביא לסוף סיפורו של דזמונד מיילס אולם התרחש בתקופה ההיסטורית של מלחמת העצמאות של ארצות הברית. המשחק הבא בסדרה, "Assassin's Creed IV: Black Flag", יצא באוקטובר 2013 והמשיך את הקו העלילתי בזמנים המודרניים עם עובד אבסטרגו חסר שם שעוזר למתנקשים, בעוד התקופה ההיסטורית עברה לתור הזהב של הפיראטים כאשר שימש כפריקוול לקודמו. בנובמבר 2014 יצא המשחק המסכם את אירועי קודמיו, "Assassin's Creed Rogue", ואשר התרחש בתקופת מלחמת שבע השנים ועקב אחרי המתנקש שהפך לטמפלר שיי פטריק קורמק. סופו של משחק זה קישר למשחק הבא של הסדרה, "Assassin's Creed Unity", שהתרחש בתקופה ההיסטורית של המהפכה הצרפתית ועקב אחרי דמותו של ארנו דוריאן.
באוקטובר 2015 יצא המשחק האחרון לדור השביעי של קונסולות המשחקים, "Assassin's Creed Syndicate", בו עלילת התקופה ההיסטורית עברה אל אנגליה בתקופה הוויקטוריאנית ועקבה אחרי דמויותיהם של האחים ג'ייקוב ואיווי פריי.
באוקטובר 2017 יצא הראשון מתוך סדרת פריקוולים חדשה, אשר שינתה את סגנון המשחקיות מהרפתקאות-פעולה והתגנבות למשחק תפקידים. עלילת הזמנים המודרניים עוקבת אחר דמותה של ליילה חסן, החוקרת את מקורותיהם של המתנקשים בתקופות קדומות יותר - "Assassin's Creed Origins" אשר עקב אחרי באייק מסיווה מתקופת מצרים התלמית, "Assassin's Creed Odyssey" מאוקטובר 2018, שעקב אחרי אלכסיוס וקסנדרה מתקופת המלחמה הפלופונסית ו-"Assassin's Creed Valhalla" מנובמבר 2020, שעקב אחרי אייבור ורינסדוטיר ובאסם אבן אסחאק מהתקופה הוויקינגית. המשחק הבא "Assassin's Creed Mirage" מאוקטובר 2023 החזיר את משחקיות הסדרה לסגנון ההתגנבות והמשיך את עלילותיו של באסם אבן אסחאק כאשר התרחש בתור הזהב של האסלאם.
דוד ארן

| --- | --- |
אין תמונה חופשית
 לידה:  16 בדצמבר 1916 כ"א בכסלו תרע"ז וינה, האימפריה האוסטרו-הונגרית 
 פטירה:  17 ביולי 2013 (בגיל 96) י' באב תשס"ג גת, ישראל 
 שם לידה:  דוד ארנרייך
 מדינה:  ישראל 
 לאום:  ישראלי
 מקום קבורה:  גת 
 עיסוק:  מבקר ספרות, מתרגם
 שפות היצירה:  עברית
 
דוד (בורי) אֶרֶן (אֶרֶנרַייך) (16 בדצמבר 1916 – 17 ביולי 2013) היה מבקר ספרות, מסאי ומתרגם ישראלי, איש קיבוץ גת.
ביוגרפיה

דוד ארנרייך, בן מוריץ (משה) ויוזפינה, נולד בדצמבר 1916 בווינה בירת אוסטריה. בשנת 1938, בעת סיפוח אוסטריה לרייך השלישי, עלה לארץ ישראל. בארץ היה לחבר קיבוץ גת. פרסם מסות וביקורת ספרות ב"אורלוגין", "הדים", "משא", "על המשמר" ועוד.
נפטר בשנת 2013, ונקבר בקיבוצו גת.
ספריו

דוד ארן, עם שירים ומשוררים, תל אביב: ספרית פועלים, תשמ"ג 1983. (על אברהם בן יצחק, דוד פוגל, לאה גולדברג, עוזר רבין, ט. כרמי, טוביה ריבנר, דן פגיס, גד אביאסף, זלדה, יהודה עמיחי, נתן זך, יהודית כפרי, מירה מאיר, א. עלי, רבקה אולמן)
ספריו > תרגום

גוטהולד אפרים לסינג, לאוקואון, או, על גבולי הציור והשירה : עם הארות-אגב לעניינים שונים של תולדות האמנות העתיקה, עברית: דוד ארן, אחרית-דבר מ. פזי, תל אביב: ספרית פועלים ("טעמים: מבחר כתבי-מופת באסתטיקה"), תשמ"ג 1983.
פרידריך שילר, על שירה נאיווית וסנטימנטאליסטית: על הנשגב, תרגם דוד ארן, ערך וההדיר ד. הנגבי בהשתתפות נ. מירסקי, מבוא: נילי מירסקי (בעריכת טוביה ריבנר), תל אביב: ספרית פועלים ("טעמים: מבחר כתבי-מופת באסתטיקה"), תשמ"ו 1985.
ארנסט בלוך, כתבים נבחרים, תרגום מגרמנית דוד ארן, מבוא: זאב לוי, תל אביב: ספרית פועלים ("ספרי דעת זמננו"), תשמ"ח 1987.
ג'ון דריידן, על השירה הדרמטית: מסה, תרגום מאנגלית דוד ארן, מבוא: דן דאור, תל אביב: ספרית פועלים ("טעמים: מבחר כתבי-מופת באסתטיקה"), תשמ"ח 1988.
ואלטר בנימין, בודלייר, תרגם מגרמנית דוד ארן, מבוא: סטפן מוזס, תל אביב: ספרית פועלים ("טעמים: מבחר כתבי-מופת באסתטיקה"), תש"ן 1989.
יירגן האברמאס, חברה וזהות בימינו: (ראיונות ומסות), כינס, העיר והקדים מבוא אברהם יסעור, [תרגום דוד ארן, עריכה אברהם בן-אמיתי], תל אביב: ספרית פועלים, תשנ"א 1991.
ת.ו. אדורנו, מ' הורקהיימר, אסכולת פרנקפורט: מבחר, עריכה מדעית ומבוא: מיכאל מי-דן ואברהם יסעור, תרגום דוד ארן, תל אביב: ספרית פועלים ("ספרי דעת זמננו"), תשנ"ג 1993.
הערות שוליים

↑  הקבר של דוד ארן בבית העלמין בגת, באתר BillionGraves.
| --- | --- |
בקרת זהויות :  NLI: 987007266271605171  ISNI: 0000 0000 2651 6815  LCCN: n84022328  VIAF: 25996110   WorldCat (עם VIAF): 25996110 
ערך זה הוא קצרמרבנושא סופרים ישראלים. אתם מוזמנים לתרום לוויקיפדיה ו.
פרסף גדול

| פרסף גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
משפחה:: פרספיים
סוג:: פרסף
מין:: פרסף גדול
שם מדעי
 Rhinolophus ferrumequinum ‏שרבר, 1774
תחום תפוצה


Rhinolophus ferrumequinum
פרסף גדול (שם מדעי: Rhinolophus ferrumequinum) הוא מין של עטלף חרקים ממשפחת הפרספיים, החי באירופה, צפון אפריקה ובחלקים מאסיה.
מאפיינים

גודלו נע בין 5.7 ל-7.1 סנטימטרים, כאשר אורך הזנב נע בין 3.5 ל-4.3 סנטימטרים ומוטת כנפיו נעה בין 35 ל-40 סנטימטרים. משקלו של פרסף בוגר הוא 19–24 גרם (אורך האמה: 52–61 מ"מ). הפרווה של הפרסף רכה, בסיס השערות בצבע אפור בהיר, כאשר הצד החיצון של השערה הוא בצבע חום-אפור והצד הפנימי הוא אפור-לבן, אצל העטלפים הצעירים הגוון יותר אפור מאשר אצל הבוגרים. צבע הכנפיים והאוזניים הוא חום-אפור בהיר. אקולוקציה במין זה מאופיינת בסיגנל CF בתדר 84kHz–80kHz.
הפרסף הגדול הוא עטלף להקתי, הנמצא בדרך כלל בלהקות קטנות. הוא פעיל בלילה ובמהלך היום הוא ישן בחורבות ומערות.
בתקופת הסתיו הוא מגביר את אכילתו כדי לאגור שומן לקראת החורף שבו הוא שוקע בתרדמת חורף, אך הוא לא ישן במהלך כל החורף, אלא לפעמים בלילות חמימים הוא יוצא לצוד גם במהלך החורף.
הריון הפרסף נמשך כ-70 ימים ובסופו ממליטה הנקבה גור אחד. הגור פוקח את עיניו בגיל שבוע ומתחיל לעוף בגיל 4 שבועות, כאשר בגיל חודשיים בערך הוא נעשה עצמאי.
תזונה

תפריטו מבוסס על עשים גדולים שהוא צד תוך כדי מעוף ועל חרקים גדולים שהוא צד על הקרקע, ובנוסף גם על צמחים שהוא מעופף סביבם.
הערות שוליים

↑  פרסף גדול באתר הרשימה האדומה של IUCN
↑  אבי ארבל, לקסיקון מפה- היונקים, מפה, 2008
↑  יורם יום טוב, הרואים את הקולות: עטלפים - בין מיתוס למציאות, מסת"ב 978-965-572-563-6
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
אייר נמיביה

אייר נמיביה (באנגלית: Air Namibia) הייתה חברת התעופה הלאומית של נמיביה, בסיסה היה בנמל התעופה הוסיאה קוטקו שבוינדהוק, והיא הפעילה טיסות פנימיות ובינלאומיות. חברת התעופה הייתה בבעלות ממשלתית מלאה, והייתה חברה באיגוד חברות התעופה האפריקאיות (AFRAA).
היסטוריה

חברת התעופה נוסדה בשנת 1978, בשנת 1998 הולאמה אייר נמיביה עקב חובותיה הרבים.
אייר נמיביה ביקשה מממשלת המדינה לספק 1.6 מיליארד NAD (Namibian Dollar) (שווה ערך ל 109 מיליון דולר אמריקני) כסכום חירום כספי בסוף ספטמבר 2019, אחרת היא עשויה להיסגר. עם זאת, משרד העבודות והתחבורה דחה את בקשת דירקטוריון חברת התעופה.
הפרטים נחשפים במכתב התפטרות שנקבע בסוף אוגוסט על ידי דיירה סאולס-דקקנברוק, יו"ר מועצת המנהלים לשעבר של חברת התעופה. הסכום נועד לתיקון לתקופה קצרה תוך סיום התקציב הלאומי לטווח הבינוני.
החברה דרשה "היוון דחוף של בעלי מניות" בסך של 1.6 מיליארד NAD שישולם בשני תשלומים של NAD800 מיליון כל אחד עד 31 באוגוסט וב -30 בספטמבר, כך דחק המכתב לשר התחבורה והאוצר, שבלעדיו "הפסקת הפעולה הממשמשת ובאה היא ההשפעה הסבירה ביותר".
ב-11 בפברואר 2021 הודיעה ממשלת נמיביה על השבתה מיידית של החברה עקב חוב מצטבר. בזמן הפסקת פעילותה היה לחברה 9 מטוסים ו-600 עובדים.
צי המטוסים

צי המטוסים של החברה נכון לאוגוסט 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- |
| איירבוס A319-100 | 4 | — | 16 | 96 | 112 |  |  |
| איירבוס A330-200 | 2 | — | 30 | 214 | 244 |  |  |
| אמבראר ERJ 135ER | 4 | 2 | — | 37 | 37 |  |  |
| אמבראר ERJ 145ER | — | 4 | — | 50 | 50 |  |  |
| סה"כ | 10 | 6 |  |  |  |  |  |
יעדים

| מדינה | עיר | נמל תעופה | הערות | קישורים |
| --- | --- | --- | --- | --- |
| אנגולה | לואנדה | נמל תעופה הבין לאומי קואטרו דה פווריירו | — |  |
| בוצואנה | גאבורונה | נמל התעופה הבינלאומי סר סירסרצי קאמה | — |  |
| גרמניה | פרנקפורט | נמל התעופה הבינלאומי של פרנקפורט | — |  |
| גאנה | אקרה | נמל התעופה הבינלאומי קוטוקה | — |  |
| נמיביה | קאטימה מולילו | נמל התעופה קאטימה מולילו | — |  |
| נמיביה | לידריץ | נמל התעופה של לידריץ | — |  |
| נמיביה | אונדנגווה | נמל התעופה של אונדנגווה | — |  |
| נמיביה | אוראנג'מונד | נמל התעופה של אוראנג'מונד | — |  |
| נמיביה | רונדו | נמל התעופה של רונדו | — |  |
| נמיביה | ואלוויס ביי | נמל התעופה של ואלוויס ביי | — |  |
| נמיביה | וינדהוק | נמל התעופה ארוס | בסיס פעולה מרכזי |  |
| נמיביה | וינדהוק | נמל התעופה הבינלאומי חוזה קוטאקו | בסיס פעולה מרכזי |  |
| ניגריה | לאגוס | נמל התעופה הבינלאומי מורטלה מוחמד | — |  |
| דרום אפריקה | קייפטאון | נמל התעופה הבינלאומי קייפטאון | — |  |
| דרום אפריקה | דרבן | נמל התעופה הבינלאומי המלך שאקה | — |  |
| דרום אפריקה | יוהנסבורג | נמל התעופה הבינלאומי או. אר. טאמבו | — |  |
| זמביה | לוסקה | נמל התעופה הבינלאומי של לוסקה | — |  |
| זימבבואה | הארארה | נמל התעופה של הארארה | — |  |
| זימבבואה | ויקטוריה פולס | נמל התעופה הבינלאומי מפלי ויקטוריה | — |  |
הערות שוליים

↑  ch-aviation, Air Namibia requests US$109mn from gov't or may shut down, ‏20-9-2019
↑  פרטי צי המטוסים של אייר נמיביה, באתר airfleets.net (באנגלית)
1 2  "''Air Namibia approves acquisition of six Embraer airliners.'' African Aerospace, 10. August 2017". Africanaerospace.aero. 2017-08-10. נבדק ב-2018-01-26.
↑  https://www.lelamobile.com/content/72775/Air-Namibia-postpones-Windhoek-Lagos-Accra-flights/
| --- | --- |
בקרת זהויות :  LCCN: no2002000524  VIAF: 158606295   WorldCat (עם VIAF): 158606295
Assassin's Creed: Revelations
משחקיות > מצב מרובה משתתפים

משחקיות המולטיפלייר חוזרת במשחק Revelations, ומתבססת על מצבי המשחק הבסיסיים שהוצגו ב-Brotherhood עם דמויות חדשות, מקומות חדשים, ציוות וממשק משחק משופרים. לפני פרסומו, חברת יוביסופט ציינה שלמרות שמצב מרובה המשתתפים חוזר, יש התמקדות גדולה יותר בנרטיב הסיפור, היות שהוא חשוב יותר בזיכיון המשחקים. כאשר השחקנים עולים בדרגה במצב המולטיפלייר, הם מתקדמים בדרגה הטמפלרית שלהם כעובדי אבסטרגו, וניתנת להם גישה מקיפה יותר למידע על החברה.
מצבי מולטיפלייר חדשים מתווספים לאלה המוכרים ממשחק קודם, ביניהם "קווסטים עלילתיים", כמו גם מצב "כבוש את הדגל" המבוקש מאוד. כמה ממפות מצב המולטיפלייר מתבססות באי רודוס. בין התוספות החדשות הוא מצב מולטיפלייר בשם "תחרות עד מוות", ששונה ממצב משחקיות קודם בכך שלא קיים מצפן שמצביע לכיוון המטרה. במקום זאת, יש סממן מרובע בפינה הימנית העליונה של המסך שמראה את המטרה ומהבהב בכחול כשהשחקן נכנס לטווח הראייה שלה. קיימת גרסה פשוטה יותר של "תחרות עד מוות", וכל היכולות וההטבות של השחקן מוסרות בה.
מצב המולטיפלייר מוגן בידי המערכת לניהול זכויות דיגיטלי Uplay בקונסולות פלייסטיישן 3 ו-Xbox 360, ונדרש קוד להפעלתו. הקודים מסופקים בכל עותק חדש של המשחק, אך כולם מקושרים לחשבון Uplay יחיד. משמעות הדבר היא, ששחקנים שרכשו את המשחק מיד שנייה יצטרכו לרכוש קוד חדש כדי לקבל גישה למצב המולטיפלייר. שחקני מערכת Uplay יוכלו לקנות קוד בצורה מקוונת או להפעיל גרסת ניסיון חינמית שלה.
שחקנים אשר רכשו את המשחק בהזמנה מוקדמת של מהדורות מסוימות קיבלו שלוש דמויות מולטיפלייר בלעדיות: ליצן עות'מאני, צלבן ורופא עות'מאני. שחקנים אשר שיחקו במצב המולטיפלייר של Brotherhood קיבלו את הקורטיזנה, דמות שהופיעה במצב המולטיפלייר של Brotherhood. דמויות ומפות נוספות התווספו למצב המולטיפלייר בהמשך באמצעות תוכן להורדה.
חברת יוביסופט הודיעה ששרתי Revelations, בנוסף לאלה של כותרים ישנים אחרים של החברה, ייסגרו ב-1 בספטמבר 2022 - תאריך שנדחה ל-1 באוקטובר 2022. הדבר גרם לכל ההישגים והפרסים שקשורים למצב מרובה המשתתפים בגרסאות הקונסולות להיות בלתי ניתנים להשגה.
סיפור > רקע ודמויות

המשחק מציג את שלוש הדמויות הראשיות עד כה - דזמונד מיילס, אלטאיר אבן לא-אחד ואציו אודיטורה דה פירנצה. חלקו העיקרי של הסיפור לוקח את אציו לעיר קונסטנטינופול (איסטנבול של ימינו) בשנת 1511 לספירת הנוצרים, במהלך עלייתה של האימפריה העות'מאנית. ניתן לחקור בחופשיות ארבעה מחוזות של העיר - קונסטנטין, באיזיט, אימפריאל וגלאטה. אציו גם נוסע בקצרה לקפדוקיה, שחלקה הגדול מצוי מתחת לפני השטח ומאוכלס בידי טמפלרים, ולעיר מסיאף, שבה ממוקמת טירת המתנקשים העתיקה (ואשר הופיעה במשחק הראשון). הוא מגלה שאלטאיר אטם את הכוח שישים קץ לסכסוך הממושך בין המתנקשים לטמפלרים בין כותלי הטירה, והחביא את המפתחות ברחבי העיר קונסטנטינופול.
המשחק גם ממשיך את סיפורם של דזמונד ושל אלטאיר בעקבות אירועי המשחקים הקודמים בסדרה. אחרי שדזמונד נפל לתרדמת בסוף Assassin's Creed: Brotherhood, הוא נותר לכוד באנימוס 2.0 שם הוא מוצא מצב בטוח שנקרא "החדר השחור". עוזרת לו תודעתו השמורה של קליי קצ'מרק/נבחן מספר 16, נושא המחקר הקודם של תאגיד אבסטרגו, ודזמונד חייב למצוא את נקסוס הסנכרון - זיכרון מרכזי שמקשר אותו עם אלטאיר ואציו, שימזג מחדש את תודעתו המרוסקת ויעיר אותו מהתרדמת. חלקו של אלטאיר בנרטיב הסיפור מסופר על ידי סדרת פלשבקים, אותם חווה אציו לאחר שמצא כל אחד מהמפתחות במסיאף, שמחזיקים בזיכרונות של אלטאיר. נרטיב הסיפור של אלטאיר מתרחש בין השנים 1189 - 1257 ומתאר כמה רגעים מרכזיים בחייו, במיוחד מאבקיו להוביל את המתנקשים לעידן חדש אחרי שהפך למנטור שלהם.
במהלך המשחק, אציו נתקל במגוון דמויות היסטוריות, ביניהן הנסיך סולימאן, האיש שיהפוך ברבות הימים לסולטאן הגדול ביותר של האימפריה העות'מאנית; אביו של סולימאן סלים הראשון (בדיבובו של מארק איווניר) ודודו אהמט; כמו גם טמפלרים ביזנטים שאורבים בצללים כמו יורש העצר של האימפריה הביזנטית מנואל פלאולוגוס; שאהקולו, מנהיג תנועת המרד נגד האימפריה העות'מאנית; ומושא אהבתו של אציו סופיה סרטור - שדמותה מבוססת על ציור דיוקנה של אישה ונציאנית מאת אלברכט דירר. דמויות נוספות מהמשחק כוללות את יוסוף טזים, פירי ראיס, טאריק ברלטי, הוזיר הגדול אישאק פאשה, הסולטאן באיזיט השני, אל מועלם וניקולו ומפאו פולו.
סיפור > רקע ודמויות > אמרת המתנקשים

להגיד ש'שום דבר אינו נכון' משמעו להבין שיסודות החברה שלנו שבריריים, ושעלינו לשמש כרועים עבור הציוויליזציה שלנו. להגיד ש'הכל אפשרי' משמעו להבין שאנחנו הארכיטקטים של מעשינו, ושעלינו לחיות עם השלכותיהם, בין אם הם יהיו מפוארים או טרגיים.
המקור באנגלית
To say that nothing is true, is to realize that the foundations of society are fragile, and that we must be the shepherds of our own civilization. To say that everything is permitted, is to understand that we are the architects of our actions, and that we must live with their consequences, whether glorious or tragic.
סיפור > עלילה > מולטיפלייר

למצב המולטיפלייר של המשחק יש עלילה משלו, המסופרת מנקודת מבט של הטמפלרים. אחרי שהשחקן הרשים את וורן וידיק בשלב הראשון של תוכנית האימונים של האנימוס באבסטרגו, הוא נבחר לשלב שני להמשך אימוניו. הוא מקודם לדרגת מאסטר הטמפלרים וניתנת לו גישה למעגל הפנימי של מסדר הטמפלרים, בעוד מושתל בו גלאי להוכחת נאמנותו. אחרי שהגיע לרמה 50, הוא נחשב לסוכן פעיל וניתנת לו המשימה לאתר וללכוד את המנטור הנוכחי של מסדר המתנקשים, ויליאם מיילס.
סיפור > עלילה > הארכיון האבוד

במהלך הזמן בו שהה בחדר השחור, דזמונד חווה ללא רצונו את זיכרונותיו של קליי קצ'מרק ולומד יותר על חייו. קליי נזכר בחוסר אישורו של אביו לשאיפותיו בחיים, ושרצה שבנו יהיה מהנדס כדי שיוכל לכלכל את משפחתו. קליי האמין שהתמקדותו של אביו בכסף היה הגורם שהרחיק מהמשפחה את אשתו, אמו של קליי. בסופו של דבר, ויליאם מיילס ניגש אליו ומציע לו להצטרף למסדר המתנקשים. בשנת 2010 הוא קיבל הוראה להסתנן לתוך מעבדת פרויקט האנימוס בתאגיד אבסטרגו ברומא כדי לחשוף מה וורן וידיק ניסה להשיג באמצעות חקירת זיכרונותיהם הגנטיים של מתנקשים שונים. לוסי סטילמן, מתנקשת בעצמה, התבקשה להתמקם בתאגיד כדי לחלץ את קליי ברגע שמשימתו תושלם.
קליי הופך לנבחן מספר 16 של פרויקט אנימוס, ונאלץ לחיות מחדש את זיכרונות אבותיו עד לנקודה שבה איבד את שפיותו, לא לפני שהבין שוידיק חיפש את מיקומן של פיסות עדן השונות. וידיק התמקד בחיפוש אחר תפוח עדן, שנועד להישלח באמצעות לוויין ולשלוט במחשבות האנושות כולה. קליי גם היה עד בחשאי לשיחות בין לוסי לבין וידיק, וגילה שלוסי בגדה במסדר המתנקשים והצטרפה לטמפלרים בגלל חוסר האמון שלה בויליאם מיילס ושהרגישה מבודדת בידי המתנקשים. כדי להשיג את התפוח, וידיק תכנן את "פרויקט סירנה", שיוודא שלוסי תרחיק את דזמונד מתאגיד אבסטרגו ותעביר אותו למקום "בטוח" יותר, שבו תשתמש במשאבים של המתנקשים כדי לאתר את מיקומו של התפוח לפני שתמסור אותו לידי הטמפלרים. כאשר לוסי מגלה שקליי גילה את תוכניתם, היא נפטרת מהעדויות שמוכיחות כי ידע את האמת וכלאה אותו בתוך התאגיד - גם כדי להגן עליו וגם כדי לשמור על נאמנותה בסוד.
זיכרונות אלה ממשיכים בלולאה עד אשר דזמונד אוסף את הרסיסים הפזורים מסביב, שמאפשרים לו לגשת לזיכרון האחרון. בתוך הזיכרון, קליי שולח מייל לאביו ומבקש ממנו לא לדאוג לגבי היעלמותו, מכיוון שהוא מצא מטרה גדולה יותר לשרת, דבר המנבא את התאבדותו.